মকবুল আহমদ : ২৮ অক্টোবরের ঘটনা ছিল একটি পরিকল্পিত ঘটনা। চারদলীয় জোট সরকারের কার্যকালের শেষ দিকে আওয়ামী লীগ যখন বুঝতে পেরেছিল নির্বাচনের মাধ্যমে তাদের ক্ষমতায় আসা সম্ভব নয়, তখন তারা নৈরাজ্য সৃষ্টির উদ্দেশ্যে এ ঘটনা সংঘটিত করে। লগি-বৈঠার তাণ্ডবে মানুষ হত্যা করে দেশের জনগণের মধ্যে আতঙ্ক সৃষ্টি করে নির্বাচন বানচাল করে অরাজনৈতিক শক্তিকে ক্ষমতায় এনে একটি প্রহসনের নির্বাচনের মাধ্যমে মহাজোটকে ক্ষমতায় বসানোর উদ্দেশ্যেই সেই ঘটনা ঘটানো হয়েছিল। তারই ফলশ্র“তিতে ১১ জানুয়ারি জরুরি অবস্থা জারি করে ২২ জানুয়ারির নির্বাচন বানচাল করে দেয়া হয়েছিল। ২২ জানুয়ারির নির্বাচন বানচাল করে আওয়ামী লীগের নেতৃত্বে মহাজোটকে ক্ষমতায় বসানোর জন্য দুই বছরব্যাপী প্লান প্রোগ্রাম করে ২০০৮ সালের ২৯ ডিসেম্বরে প্রহসনের নির্বাচন দেয়া হয়েছিল। সেই কথা আওয়ামী লীগের নেতারা নির্বাচনের পর প্রদত্ত বক্তব্যেও স্বীকার করেছেন।